Azekka-nni tasebḥit, werdiya d warraw-is tuɣ-iten deg unafag n “Orly” urĝan dinna almi d lawen ad alin ar timesrifegt d-yettawin, ɣer tmurt n lezzayer, tamurt n lejdud, danect-a i yeĝĝan ul n Lidya yennecraḥ, yezha wefrux-is. Mi wwḑen ɣer dinna, ṭṭfen srid aṭaksi ɣer tmurt leqbayel, teddun deg ubrid, allen-nsen ffɣented si ccbaḥa ttwalin zdat-sen dacu n tizegzewt –nni neɣ lebni n ixxamen n tuddar-nni akk amek bnan, imi ayen akka i zerren s wallen-nsen zerrent i tikkelt tamazwarut di ddunit-nsen, xas ulamma d anaɣur lameԑna iԑĝebasen wayen ttwalin,dɣa tenṭeq Lidya ar yemma-s tenna-as: -A yemma, d tidet Ḍrifa ad tezweĝ deg yimmuras-agi?